cyanic-selkie/wikianc huggingface dataset:
עידן זילברשטיין
ביוגרפיה
עידן זילברשטיין נולד וגדל בקריית מוצקין. יובל, אחיו, הוא טכנאי קול בהופעות ובהקלטות. איתי, אחיו השני, הוא כותב, מלחין ומפיק מוזיקלי.
עידן זילברשטיין נשוי לפזית נוני - שחקנית, בובנאית וזמרת-יוצרת. לזוג שני ילדים.
אודות מבחר ממחזותיו
מחזה שכתב זילברשטיין, נבחר כאחד משניים על ידי ועדת יורודרם לשנת 2020.
MusicBrainz
MusicBrainz הוא מאגר מידע מוזיקלי אינטרנטי, שמבוסס על קוד פתוח. האתר מכיל מידע על אמנים: זמרים, זמרים יוצרים, הרכבים מוזיקליים ומוזיקאים, תקליטיהם ושיריהם ועל היחסים ביניהם. המידע על האלבומים מכיל את כותרות האלבום, שמות השירים ואורכם. המידע באתר מתוחזק על ידי עורכים מתנדבים. כמו כן, המידע על התקליטורים כולל גם תאריכי הוצאה, מקומות הפצה ומספרי זיהוי של התקליטורים.
נטורליזם (ספרות)
נטורליזם הוא זרם ספרותי שהיה נפוץ משנות השמונים של המאה ה-19 ועד לשנות השלושים של המאה ה-20 ועיקרו היה שימוש בריאליזם מפורט כדי לטעון שהתנאים החברתיים, התורשה והסביבה הם בעלי כוח שלא ניתן להימלט ממנו על עיצוב אופי האדם. הנטורליזם היה תנועה ספרותית בלתי מאורגנת ברובה, שביקשה לתאר סצנות אמינות מחיי היומיום, בניגוד לתנועות כמו הרומנטיקה או הסוריאליזם שבהן סובייקטים מקבלים יחס סימבולי, אידיאליסטי, או אפילו על-טבעי.
לוסיל בול
בול הייתה מועמדת במהלך חייה ל-13 פרסי אמי וזכתה בארבעה, זכתה בפרס גלובוס הזהב לשנת 1979 ובפרסים מקצועיים אחרים. עבודתה החלה כדוגמנית, בשנת 1929, ומאוחר יותר היא הופיעה בתיאטראות ברודוויי ושיחקה תחת שם הבמה "דיאן בלמונט". בשנות השלושים החלה לשחק בסרטי קולנוע ובשנת 1951 החלה לככב לצד בעלה, דזי ארנז, בתוכנית הטלוויזיה "לוסי אהובתי" ששודרה עד שנת 1960. לאחר מכן היא כיכבה בתוכניות "המופע של לוסי" (1962 – 1968) ו"הנה לוסי" (1968 – 1974).
פריימרק
היסטוריה
החברה התרחבה במהירות בבריטניה באמצע שנות ה-2000, כאשר בשנת 2005, היא רכשה את רשת חנויות ליטלוודס (Littlewoods) עבור סכום כולל של 409 מיליון ליש"ט, תוך שמירה על 40 מתוך 119 חנויות, ומכירתן של היתר. במהלך חודש מאי 2006, חנות פריימרק הראשונה מחוץ לאירלנד ובריטניה נפתחה במדריד, ספרד. 10 שנים לאחר מכן, ולאחר שנפתחו כ-40 חנויות נוספות בספרד, פריימרק פתחה חנות נוספת במדריד באוקטובר 2015, השנייה בגודלה מבין כל חנויות הרשת. בדצמבר 2008, חנות פריימרק ראשונה נפתחה בהולנד, ולאחר מכן בשנת 2009 בפורטוגל, גרמניה ובלגיה. בשנת 2012 פריימרק פתחה את החנות הראשונה שלה באינסברוק שבאוסטריה, ובשנת 2013 את החנות הראשונה במרסיי שבצרפת. החנות הראשונה באיטליה נפתחה בשנת 2014.
חנויות
נכון לשנת 2022, רשת פריימרק כוללת 360 חנויות הממוקמות ברחבי אירלנד, אירופה וארצות הברית. החנות הגדולה ביותר של פריימרק ממוקמת ברחוב מרקט בעיר מנצ'סטר שבאנגליה, ומשתרעת על שטח של כ-14,400 מ"ר על פני שלוש קומות.
דוינה קורניה
מכתבי המחאה
בשנת 1982 תוך הפרת החוקים של המשטר הקומוניסטי שלחה קורניה מכתב ראשון לתחנת הרדיו "רדיו אירופה החופשית, מכתב ראשון בשורה של טקסטים וכתבי מחאה נגד משטר צ'אושסקו. היא התלוננה לא רק על המשבר החומרי/כלכלי שבה שקעה רומניה אלא גם על המשבר הרוחני, שבו העם ניזון בססמאות בלבד, תוך פגיעה בערכים הרוחניים, שבהם היא ראתה הגורם שיצר בעבר "תבונה, אתיקה, תרבות, חירות ואחראיות". בסוף מכתבה הראשון התנצלה על שאינה חושפת את שמה, אולם חתמה בשמה על מנת להראות שהמכתב אותנטי מתוך תקווה ששמה לא ייחשף. מתוך אי הבנה ברדיו אירופה חופשית הקריאו אות המכתב כולו כולל את שם הכותבת כתוצאה מכך ב-15 בספטמבר 1983 פוטרה קורניה ממשרתה באוניברסיטה כשהעילה הרשמית לפיטוריה הייתה הצעתה לסטודנטים שלה לקרוא את יומנו של מירצ'ה אליאדה. קורניה נחקרה ארוכות, וספגה מכות ואיומים. המעקב אחריה בוצע בפיקוח הקולונל אלכסנדרו פרש מה"סקוריטטה".
באוגוסט 1987 פנתה קורניה לנשיא צ'אושסקו במכתב ובו טענות לטובת רפורמה בחינוך הגבוה, בקשות להגברת החופש אקדמי ולאוטונומיה אוניברסיטאית (שתמנע מהמוסדות האקדמיים להיות שלוחה של המפלגה), התרת חילופי מידע ודעות עם אוניברסיטאות זרות, פרטו מעבודות ה"התנדבות" של הסטודנטים בעבודות קטיף בחקלאות, והשמת דגש על החשיבה במקום זכירת מידע בלבד.
פעילותה במשטר החדש אחרי 1989
ב-24 בינואר 1990 אחרי שהחזית ההצלה הלאומית הפכה למפלגה, עזבה קורניה את הממשלה הזמנית, והחליטה לרוץ עם מפלגה משלה בבחירות בשנת 1990. היא העריכה שהשלטון החדש תלוי במנהיג הסובייטי מיכאיל גורבצ'וב ושהוא נשלט על ידי פעילים קומוניסטים לשעבר. יחד עם אינטלקטואלים כמו אנה בלנדיאנה, מיכאי שורה ומירצ'ה דינסקו התנגדה להנהגה החדשה בראשות יון איליאסקו, עד שבשנת 1996 נבחר הנשיא החדש אמיל קונסטנטינסקו שייצג את האופוזיציה. היא נמנתה עם מייסדיו של הפורום הדמוקרטי האנטיטוטליטרי ברומניה, ניסיון ראשון לאחד את האופוזיציה הדמוקרטית לשלטון הפוסט-קומוניסטי. . ארגון זה הפך לקונבנט הדמוקרטי הרומני שהביא את קונסטנטינסקו לשלטון בעקבות ניצחון בבחירות.
לנאנרגו
לנאנרגו (ברוסית: Ленэне́рго) היא חברת אנרגיה וחשמל רוסית המספקת חשמל לצרכנים בעיר סנקט פטרבורג ובמחוז לנינגרד.
בעלות
51% ממניות החברה שייכות לחברת רוס-סטי, 19% נמצאים בידי חברת "KES-Holding", הפועלת בכפיפות למינהל העיר סנקט פטרבורג, 4% מהמניות מפוזר בין חברות קטנות.
ניקוי ראש
משתתפי ויוצרי התוכנית
מוטי קירשנבאום הגה, הפיק וערך את התוכנית וזכה על כך בפרס ישראל. יעקב אסל היה הבמאי. צוות הכותבים כלל את אפרים סידון, ב. מיכאל, חנוך מרמרי, קובי ניב (בתוכניות הראשונות היה דן בירון בצוות הכותבים לפני שהצטרף מרמרי באופן קבוע) ובעונה הראשונה גם את יעקב לזר, עמוס קינן ואלי שרייבר. המנהל המוזיקלי של התוכנית היה רוני וייס.
ירידת התוכנית מהמסך
התוכנית זכתה לפופולריות גדולה, שמאז לא הייתה כמותה. עם זאת, נועזותה של התוכנית הייתה בעוכריה וגרמה לירידתה לאחר כשתי עונות בלבד, קרוב לעלייתה של מפלגת הליכוד לשלטון ב-1977. עם זאת, יצוין כי איש ממנהלי רשות השידור לא כפה להוריד את התוכנית, אלא שהייתה זו החלטה של צוות הכותבים וההפקה. מאותה שנה, במשך כ-15 שנים לא נעשתה תוכנית סאטירה בטלוויזיה הישראלית, אלא רק פינות סאטיריות (שנכתבו לרוב על ידי צוות הכותבים של "ניקוי ראש" בראשות אפרים סידון) בתוכניות אירוח כמו: "עלי כותרת", "שעה טובה" ו"סיבה למסיבה". השחקנים שהיו משתתפים בפינות גם הם בוגרי "ניקוי ראש" כגון: דובי גל, רבקה מיכאלי והחקיין טוביה צפיר. רק בסוף שנות ה-80 חזרו לעשות תוכניות סאטירה כמו – "מוצ"ש", "נייס גיא", "צפיר הנפש", "החרצופים" ו"החמישייה הקאמרית" אשר ברובם התאפשרו לשידור רק לאחר עליית ערוץ 2.
יחסי יוון–לוקסמבורג
סקירה כללית
אזרחי שתי המדינות יכולים להיכנס ולצאת אחת מהשנייה באופן חופשי לחלוטין.
קפה פלוריאן
מאז שנת 1893 מוצגות בבית הקפה תערוכות אמנות.
ברטי מיי
בשנת 1966, עם פיטוריו של המאמן בילי רייט, הוחלט במועדון בצעד מפתיע למדי למנות את מיי, הפיזיותרפיסט, לעמדת המאמן. כדי למלא את החסך שהיה למיי בעניין הטקטי, מינה מיי כעוזריו את דון האו ודייב סקסטון. ארסנל של אותה תקופה לא זכתה באף גביע מאז 1953 ומיי העלה לקבוצה הבוגרת מספר שחקני נוער שזכו בגביע ה-FA לנוער בשנת 1966 כגון צ'ארלי ג'ורג', ריי קנדי וג'ון רדפורד. תחת הנהגת מיי הגיעה ארסנל לשני גמרי-גביע ברצף, בעונות 1968 ו-1969, כאשר את שניהם היא מפסידה, הראשון ללידס יונייטד והשני לסווינדון טאון. לעומת זאת, בעונה שלאחר מכן זכתה ארסנל בתואר האירופאי הראשון בתולדותיה כאשר גברה בגמר גביע ערי הירידים על אנדרלכט הבלגית ובכך זכתה בתואר ראשון זה 17 שנה. התוצאות המשיכו לבוא ובעונה שלאחר מכן זכתה ארסנל בדאבל ראשון בתולדותיה כשזכתה באליפות האנגלית ובגביע ה-FA בעונת 1971. הקבוצה זכתה בתואר האליפות לאחר משחק דרבי בוויט הארט ליין, ביתה של היריבה השנואה טוטנהאם הוטספר במשחק האחרון של העונה. חמישה ימים מאוחר יותר ניצחה ארסנל את ליברפול באצטדיון ומבלי בתוצאה 2:1 וזכתה בגביע האנגלי כאשר את השער המנצח כבש אותו צ'ארלי ג'ורג' שמיי העלה ממחלקת הנוער.
גופי בכיצד להישאר בבית
מוזיקה וסאונד
בסדרה מופיעים מספר צלילים שנוצרו במקור על ידי ג'ימי מקדונלד עבור הסרטים הקצרים המקוריים עליהם היא מבוססת. הצלילים נבחרו לפי העדפתו של גולדברג, בעוד מק'קים השיגה את זכויות השימוש בהם.
BLU
בישראל
המשקה משווק בישראל בגרסאות משקה BLU רגיל, BLU נטול סוכר, ובטעמים חמוציות, למון ליים ופסיפלורה. עם הזמן הגיעו גם טעמים חדשים - מוחיטו, אבטיח, בזוקה וענבים. כמו כן ישנה גרסה BLU DAY בעלת צבע כחול והיא מתוקה יותר, היא תפסה פופולריות רבה בקרב הישראלים.
דאנקן קארס
רדיו
אחרי שובו מאנטארקטיקה, החל קארס לעבוד ברדיו בשירות השידור הבריטי. הוא היה מגיש וקריין משנת 1939 עד 1942, אז התגייס לצי המלכותי לשירות במלחמת העולם השנייה. אחרי תום המלחמה, חזר לרדיו, ובשנת 1949 זכה בתפקידו המפורסם ביותר: הוא היה קולו של הסוכן המיוחד דיק ברטון במשך 265 מתוך 711 הפרקים של סדרת הרדיו הפופולרית הזאת ברשת BBC. הוא התמיד בתפקיד זה עד צאתו לג'ורג'יה הדרומית בראש צוות הסקר בשנת 1951.
תמונות דיוקן של קארס
השירות הבולאי של איי פוקלנד הוציא בולי דואר להנציח את חייו של קארס.
וינקריסטין
תופעות לוואי
הזרקת וינקריסטין בשוגג לתוך תעלת עמוד השדרה מסוכנת מאוד עם שיעור התמותה שמתקרב ל-100%.
היסטוריה
תרופת הוינקריסטין אושרה על ידי מנהל המזון והתרופות האמריקני (FDA) ביולי 1963 כאונקובין. התרופה התגלתה בתחילה על ידי צוות בראשות ד"ר ג'.ארמסטרונג, ולאחר מכן שווקה על ידי חברת אלי לילי.
אברהרד הראשון, דוכס וירטמברג
ראשית חייו
לבסוף ב-14 בדצמבר 1482 איחד אברהרד את שני החצאים של וירטמברג, וירטמברג-אוראך ווירטמברג-שטוטגרט, בחוזה מינסינגן, עם בן דודו אברהרד השישי, רוזן וירטמברג-שטוטגרט, לימים הדוכס השני. הוא העביר את הבירה לשטוטגרט. באותה שנה העניק לו האפיפיור סיקסטוס הרביעי את ורד הזהב. אברהרד, למרות שדגל בשלום, היה ממייסדי הליגה השוואבית ב-1488, וסייע לשחרר את מקסימיליאן הראשון מכלאו בברוז' באותה שנה. בשנת 1492 הוענק לו מסדר גיזת הזהב על ידי מקסימיליאן, אז מלך גרמניה. באותה שנה אושר סופית האמנה על ידי האצולה.
מספר אלגברי
דוגמאות.
הכללה
על איברים אלגבריים בהרחבה של שדות, או באופן כללי יותר באלגברה, ראו בערך איבר אלגברי.
שמעון אליטוב
ביוגרפיה
בהיותו בישיבה זכה להדרכה אישית מהרבי מליובאוויטש ממנו קיבל כמאה מכתבים הכוללים הדרכה אישית לבחור ישיבה והוראה לעסוק בחינוך וברבנות. צילומי מכתבי הרבי אליו פורסמו בספר "כאשר ישא האמן".
בשנת 2012 התמנה כרבה של מבשרת ציון בפועל, ובחודש אוגוסט 2014 התמנה לחותם על תעודת הכשרות והנישואין בעיר ירושלים לקראת שנת השמיטה למשך שלושה חודשים עד לבחירות שהתקיימו לתפקיד רב העיר.
נפטר ב-25 בינואר 2023. הלווייתו יצאה מבית הלוויות סנהדריה, שם ספדו לו בין היתר הרבנים ראובן אלבז, יצחק יוסף, יצחק אייזיק לנדא, שמואל אליהו, מנחם מנדל גלוכובסקי והשר אריה דרעי. הלווייתו המשיכה לבית כנסת חב"ד בשיכון חב"ד שם ספדו הרב דוד לאו ובנו יוסי, והוא הובא לקבורה בהר המנוחות.
משפחתו
בן דודו הוא הרב ראובן אלבז.
סקלר (מחשבים)
באופן כללי, כל טיפוסי הנתונים הפרימיטיביים נחשבים לסקלרים:
מוזיקה יהודית
מוזיקה יהודית היא המורשת המוזיקלית של העם היהודי לדורותיו, כוללת הן מוזיקה ליטורגית והן מוזיקה אמנותית ופופולרית, וכן מגוון קצבים וצלילים שהושפעו מתרבויות מוזיקליות שונות לאורך תקופה של 3,000 שנה, החל מהתרבות המזרח תיכונית העתיקה, ובהמשך בתרבויות השונות בארצות התפוצה שבהן היה העם היהודי מפוזר במשך כ-2,000 שנה, ועד הקמת מדינת ישראל וימינו אלה. בשלהי המאה ה-19, החל מפעל כינוס ושימור חומרי ורעיוני של המסורות המוזיקליות בשל החשש שבחלוף הדורות והתמורות הן יאבדו.
הגדרה
השאלה מה מגדיר מוזיקה כיהודית הייתה נתונה במחלוקת בין חוקרים במיוחד בכל הנוגע ליצירות מוזיקה קלאסית מערבית. קיומה של מוזיקה יהודית כזו נחקרה ביתר שאת כתגובה למאמרו האנטישמי של ריכרד וגנר, "היהדות במוזיקה". לחלק מהיצירות הללו הוצמדו קונוטציות "יהודיות" מתוך כוונה מפורשת של המלחינים או באמצעות פרשנות המבקרים והציבור, אף שרוב המלחינים ממוצא יהודי במאה ה-19 הלחינו מוזיקה שלא יכלה להיחשב כיהודית בכל מובן שהוא, לא בעיני הביקורת ולא בעיני המלחינים עצמם. כך לדוגמה, ז'אק אופנבך, מלחין אופרות ואופרטות מהשורה הראשונה במאה ה-19, היה בנו של חזן וגדל באווירה של מוזיקה יהודית מסורתית, אבל המוזיקה שהלחין נעדרת מאפייני סגנון יהודיים, ואף הוא עצמו לא החשיב את יצירתו כיהודית. גם פליקס מנדלסון, נכדו של הפילוסוף היהודי משה מנדלסון, המשיך לראות עצמו כיהודי על אף הטבלתו לנצרות בגיל שבע, אולם אין ביצירתו מאפיין יהודי. "מוזיקה הנכתבת על ידי יהודים אינה בהכרח מוזיקה יהודית", כתב אריק ורנר (Eric Werner) ב-1938 במאמר חלוצי בנושא בכתב העת Musica Hebraica ("מוזיקה עברית", דהיינו "יהודית").
הופעת השירה בבתי הכנסת
במהלך המאות הראשונות לספירה שררה אחדות סגנונית בבתי הכנסת בקהילות היהודיות השונות במזרח התיכון. לחנים מורכבים לא היו מקובלים, ככל הנראה, ומנגינות התפילה התבססו על תבניות דקלום (קריאה יפה בקול רם) פשוטות של אמירת תהילים ופרקי תפילה אחרים, שהוקראו על ידי שליח ציבור יחד עם הקהל במעין דיאלוג. למשל: הצבור אמר "נאוה תהילה", והחזן המשיך: "בפי ישרים..." שיטה זו עדיין נהוגה בימינו בקהילות תימניות. סגנון דומה של דקלום קיים גם במסורת של הכנסיות הקתוליות והאורתודוקסיות העתיקות ביותר, שככל הנראה קיבלו מהיהדות את כתבי הקודש יחד עם השלד המוזיקלי שנלווה אליהם.
שירה ביתית
בשירת הבקשות של יהודי ספרד וארצות האסלאם נכללים שירים שתועדו כ"בקשות" בתקופה של לפני גירוש ספרד, והתפילה בלילה הייתה נהוגה בספרד ובארץ ישראל כבר בימי הביניים.
מסביב לתקופת האמנציפציה ולאחריה
תהליך ההתמערבות של המוזיקה היהודית האשכנזית התחיל דווקא בשולי החברה היהודית. במאה ה-18 היו אלו הכלייזמרים, שהיו במקור מוזיקאים נודדים מקצועיים, אשר פרטו על לאוטה או הופיעו כשלישיית מיתרים, בדרך כלל עם שני כינורות וגמבה אחת. בערים הגדולות כגון פראג ופרנקפורט הם הופיעו כדי לכבד את שליטיהם הנוצרים בתהלוכות טקסיות (1678, 1716 ו-1741) ובאירועים חגיגיים.
החזנות
התקופה משלהי המאה ה-19 ועד אמצע המאה ה-20 נחשבת ל"תור הזהב" של החזנות האשכנזית. פרחו בה חזנים ידועי שם כמו יוסל'ה רוזנבלט, משה קוסביצקי, מרדכי הרשמן, זבולון קוורטין, זיידל רובנר, יוסף שליסקי, לייב גלאנץ, ואחרים. קטעי החזנות המקוריים שחיברו מהווים עד היום את ה"קאנון" של החזנות האשכנזית, וחזנים רבים תרמו את גרסתם לקטעים אלה. בנוסף, במהלך המאה ה-19 עסקו לראשונה חזנים ומוזיקולוגים בתיעוד המסורת המוזיקלית שבעל פה ובאיסוף שירים. המשימה הורחבה בתחילת המאה ה-20 והחלה לכלול היבטים מדעיים וכן את המוזיקה של יהודי המזרח. אחד הבולטים שבהם היה המוזיקולוג אברהם צבי אידלסון (1882-1938), שפרסם את תוצאות מחקריו בחיבורו החשוב והעיקרי "אוצר נגינות ישראל". אידלסון היה פעיל גם כמלחין וגם עיבד ממנגינה חסידית את השיר המפורסם הבה נגילה.
בישיבות ליטא
בישיבת פוניבז', בהוראת המשגיח הרב יחזקאל לוינשטיין, לא הושרו כלל שירים אף לא בסעודות שבת, כך גם נעימת התפילות, אף בימים הנוראים, הייתה מונוטונית, כנוסח ישיבת טלז, לעומת ישיבת חברון, בה נעימת תפילות ימים נוראים הייתה משולבת במנגינות רבות, ובסלסולים חזניים. שתי מסורות אלו, של פוניבז' וחברון, נפוצות בבתי כנסת רבים שהוקמו על ידי יוצאי הישיבות אך ברוב הישיבות בישראל ישנה שירה מפותחת בסעודות השבת החל משירים מסורתיים, ניגונים חסידיים ומוזיקה חרדית מודרנית. באופן לא רשמי, בחורים רבים עורכים "קומזיצים" או "זיצים" בהם שרים שירים שונים. בישיבת באר יעקב הדגיש ראש הישיבה, הרב משה שמואל שפירא, את נושא השירה ונהג להתאסף עם הבחורים ולשיר עמם מלחניו, מלחני רבי ברוך בר ליבוביץ' ושירים שהיו מושרים בישיבת וולוז'ין, ששימשה אב טיפוס למבנה הישיבות הליטאיות שבאו אחריה. כך גם בישיבת רבנו חיים ברלין בברוקלין של הרב יצחק הוטנר, שהיה נוהג לשיר עם תלמידיו. בין ניגוניו מפורסם השיר "בלבבי משכן אבנה". בין הניגונים הליטאיים הידועים: "טובים מאורות" ו"ברוך הוא אלוקינו" לשמחת תורה, המוכר כיום גם כשיר הילדים פרעה בפיג'מה. שירים שונים ממסורות ליטא נרשמו על ידי חוקרי מוזיקה יהודית כמו מאיר שמעון גשורי ואברהם משה ברנשטיין.
התחדשות
עם היוצרים היהודים הבריטים במחצית השנייה של המאה ה-20 שהדגישו בעצמות שונות את מורשתם התרבותית או הדתית נמנים ג'ורג' בנג'מין, בראיין אליאס, אריקה פוקס, אלכסנדר גוהר, גוז'ף הורביץ, וילפרד ג'וזף, רוברט סקסטון, רונלד סנטור ומלקולם סינגר.
פאטרוקלוס (אי)
בשנים 1998–2000 ניסה איש העסקים הישראלי דוד אפל לרכוש את האי, כדי להקים עליו מרכז נופש ותיירות גדול, אך בסופו של דבר, העסקה לא יצאה לפועל, מכיוון שרוב האי הוכרז כשטח עתיקות מוגן, ומכיוון שחלק מהאי היה שייך לכנסייה היוונית. לימים נודע ניסיון רכישה זה ואירועים שונים שנקשרו לאותו מיזם - כפרשת האי היווני.
ארווין למברט
ארווין הרמן למברט (בגרמנית: Erwin Hermann Lambert; 7 בדצמבר 1909 – 15 באוקטובר 1976) היה פושע מלחמה נאצי, סתת במקצועו. היה חבר במפלגה הנאצית ובאס אס בעל דרגת אונטרשארפיהרר. הוא פיקח על הקמת תאי הגזים שנבנו במסגרת תוכנית T4 - אותנסיה בהרטהיים, זוננשטיין, ברנבורג והאדמר, ובהמשך על תאי הגזים בסוביבור ובטרבלינקה במהלך מבצע ריינהרד. הוא התמחה בייצור תאי גזים גדולים על מנת שיוכלו להיהרג בהם יותר אנשים מאשר במסגרת תוכנית T4 (האותנסיה) הנאצית.
ביוגרפיה
בשנת 1933, לאחר עליית היטלר לשלטון, הוא הצטרף למפלגה הנאצית, ותפקידו הראשון בה היה "אחראי בלוק" (בגרמנית: "בלוקלייטר") בשילדאו. בשלב זה למברט עדיין לא היה חבר באחד מן הארגונים הצבאיים-למחצה של המפלגה.
לאחר המלחמה, למברט נעצר ב-28 במרץ 1962. במשפט טרבלינקה, שנערך בשנת 1965, הוא הועמד לדין בפעם הראשונה ונידון לארבע שנות מאסר בגין עידודו וסיועו לרצח המוני של לפחות 300,000 איש. מאחר שריצה את זמן המאסר בעת שהמתין למשפט, הוא הורשה לצאת לחופשי. במשפט סוביבור בשנת 1966 הוא זוכה. בשני המשפטים הכחיש למברט שהיה מעורב בפעולות הרצח וטען שחשד שנעשה שימוש במבנים שעזר להקים לצורך רצח.
מיתולוגיה יוונית
המיתולוגיה היוונית היא אוסף המיתוסים שנוצרו ביוון העתיקה. מיתוסים אלה קיימים זמן רב. הם מספרים, בין היתר, על אלים בדמות אנושית, עלילותיהם ועלילות גיבורים בני תמותה או אלים למחצה ומפלצות למיניהן. המיתולוגיה אינה כוללת את הדת היוונית, אך היא כוללת את הפולחן, אשר חלקו ממוסד, מוגדר ומנוהל על ידי הפוליס, וחלקו טקסים פרטיים ובחלקם מסתוריים.
על המיתולוגיה
שנים עשר האלים החשובים ביותר נקראו האלים האולימפיים, כיוון ששכנו - לפי המיתולוגיה - על פסגתו של הר האולימפוס, הגבוה שבהרי יוון. הם שמרו על חיי נצח בעזרת מזון האלים - האמברוסיה ומשקה האלים - נקטר. באמנות אפשר לזהות את דמויות האלים השונים על-פי סמלים מקובלים שהיו ידועים לכל - לבוש, חיה או חפץ שנחשבו לסמליהם האישיים. האלים הופיעו לעיני בני האדם בגלגולי צורה ובתחפושות שונות.
על פי המיתולוגיה, לבני האדם יש נשמה (הקרויה פסיכה) שיוצאת מגופם בזמן מותם ומגיעה לשאול (מקום תת-קרקעי), שכדי להגיע אליו יש לחצות באמצעות סירה נהר תת-קרקעי בשם סטיקס. לשם חציית הנהר צריך היה לשלם באובול לזקן ששט בסירה, כארון. לשם כך צוידו היוונים שמתו באובול אחד תחת לשונם בעת קבורתם. קרברוס, כלב תלת ראשי, שמר על פתח השאול כך שאיש לא יוכל להיכנס או לצאת, בתוך השאול ממוקם טרטרוס שהוא מדור עמוק יותר של השאול, שם כלואות המפלצות האיומות ביותר במיתולוגיה ובהם קרונוס, אבי האלים ומנהיג הטיטאנים.
מקורות המיתולוגיה
סיפורי המיתולוגיה רווחו בקרב היוונים כתורה שבעל פה עד שהועלו על הכתב בעיקר על ידי שני משוררים: הסיודוס והומרוס. שני המקורות אינם משלימים או חופפים זה את זה ואף ניתן למצוא סתירות ואי התאמות בין שני המקורות.
באדי בולדן
המוזיקה שלו
הלהקה ניגנה קטעים עממיים מוכרים, בהם את מנגינת השיר "יש חור בדלי" אך גם קטעים מקוריים של בולדן. הידוע שבהם הוא קטע שנקרא "Funky Butt" (או "Buddy Bolden's Blues"), שהטרים את סגנון ה-פאנק (Funk), שיופיע רק בשלהי שנות השישים.
האספה הדמוקרטית
אידאולוגיה ואלקטורט
המפלגה מייצגת קו שמתנגד למפלגה הקומוניסטית ומטפח לאומיות יוונית-קפריסאית לצד תמיכה בזכויות האדם והנהגת שוק חופשי. ביחס לפתרון הסכסוך הקפריסאי מציגה המפלגה התנגדות לחלוקת האי ולנוכחות טורקית על אדמתו. המפלגה תומכת בברית נאט"ו ובאיחוד האירופי.
בלוודיר (אשר)
בלוודיר (Belvedere) או מרפסת תצפית הוא הדפס אבן (ליתוגרפיה) מעשה ידי הצייר ההולנדי מאוריץ קורנליס אשר משנת 1958. בציור נראה מבנה, אשר במבט מעמיק מתברר שאינו יכול להתקיים במציאות.
יחסי טובאלו–יוון
סקירה כללית
שתי המדינות שיתפו פעולה במסגרת ארגונים בינלאומיים, בעיקר בכך שהן תמכו הדדית במועמדים הפוטנציאליים אחת של השנייה. יוון מעניקה סיוע מזערי לפיתוח טובאלו באופן עצמאי ובאופן לא עצמאי כחברה בתוכנית האו"ם לפיתוח בר קיימא של מדינות איים קטנות באוקיינוס השקט.
ריקרדה שוורין
ביוגרפיה
במלחמת העצמאות נהרג בעלה, היינץ, ובעקבות זאת הפסיקה זמנית לעבוד בצילום, ופתחה בית יתומים לילדים פליטים. בשנת 1956, חזרה שוורין לצילום והחלה לעבוד בסטודיו של אלפרד ברנהיים. היא נטלה חלק פעיל בעבודתו, ולאחר פטירתו של ברנהיים ב-1974, המשיכה לנהל את הסטודיו עד פרישתה לגמלאות בשנת 1982.
הורטה
הורטה (בפורטוגזית: Horta) היא עיר באי פאיאל בחלק המערבי של החבל האוטונומי האיים האזוריים שבפורטוגל. אוכלוסייתה מונה 14,994 תושבים על פי המפקד של שנת 2011.
צילה שניידר
ביוגרפיה
על פעילות זו זכתה בשנת 2016 בפרס ירושלים לאחדות ישראל.
משפחתה
נשואה לרב גבריאל שניידר מראשי ישיבת היכל התורה בירושלים ותלמידו הקרוב של הרב צבי קושלבסקי מתגוררת בשכונת רמות בירושלים ואם ל-11 ילדים.
הפועל נוף הגליל
היסטוריה
בעונת 2019/2020 הקבוצה סיימה את הליגה בפליאוף התחתון במקום ה-11. בעונת 2020/2021 בליגה הלאומית זכתה הקבוצה בפעם הראשונה בתולדותיה בגביע הטוטו של הליגה הלאומית.
תפילת ערבית
תפילת ערבית "רשות" או "חובה"
המחלוקת לגבי חיוב התפילה נסובה רק לגבי חיוב תפילת עמידה, אך לגבי קריאת שמע לא נחלקו, שחובת קריאת שמע בערב היא חיוב, ולהלכה חיוב זה מדאורייתא. סדר התפילה הוא שקריאת שמע וברכותיה קודמים לתפילת העמידה, אך מי שנתאחר לבית הכנסת ולא יספיק לקרוא קריאת שמע וברכותיה ולהתפלל עם הציבור, יתפלל קודם תפילת העמידה עם הציבור ואחר כך יאמר ברכות קריאת שמע.
עמירם סיון
ביוגרפיה
ב-1997 עברה השליטה בבנק הפועלים לידי קבוצת אריסון-דנקנר. בעלי השליטה החדשים השאירו את סיון בתפקיד המנכ"ל, והוא עמד בראש הבנק עד פרישתו ב-1 באפריל 2002. למעשה, הודח סיון מתפקידו עקב מחלוקת שהייתה לו עם הבעלים של הבנק. החליף אותו בתפקיד אלי יונס. בתקופת עבודתו בבנק הפועלים הוביל את הבנק לראש דירוג הבנקים בישראל, ונחשב בשנות ה-90 של המאה ה-20 לבנקאי הבכיר בישראל. לאחר פרישתו ניסה סיון להקים קרן השקעות בישראל, אך לא הצליח בגיוס ההון הדרוש.
תומאס ג'יימס וילקין
אנשי לח"י המשיכו לעקוב אחרי וילקין בירושלים במטרה להורגו כנקמה על רצח יאיר. ההחלטה על הריגת וילקין נתקבלה על ידי יצחק יזרניצקי (לימים יצחק שמיר, ראש ממשלת ישראל). ב-29 בספטמבר 1944 הצליחו האורבים (יעקב בנאי (מזל), יהושע כהן, דוד שומרון ומתתיהו פלאי) לירות בווילקין בלב ירושלים ליד הכנסייה הרומנית ולהורגו. דוד שומרון ירה בו 7 כדורים מטווח קצר ונמלט עם יעקב בנאי לשטח הכנסייה ומשם במונית שהמתינה להם נעלמו מהשטח.
שלמה משיח (רב)
ביוגרפיה
בשנת תרס"ו ביקר לצורך מסחרו ברוסיה ומשם עלה לארץ ישראל, בהגיעו לארץ התגורר בשכונת הבוכרים ולמד בישיבת המקובלים רחובות הנהר לפני חכם שאול הכהן דוויק, ואף ערך את כתביו, לאחר מכן עבר לגור בשכונת גאולה ולמד בבית כנסת "זיכרון שמעון", הרב סלמאן מוצפי שחפץ ללמוד קבלה ואת תורת השד"ה למד אצל הרב שלמה משיח.
The Score - An Epic Journey
"The Score - An Epic Journey" הוא אלבום האולפן השלישי של להקת המטאל גותי/מטאל סימפוני ההולנדית אפיקה. האלבום יצא לאור בשנת 2005. רוב השירים באלבום הם אינסטרומנטליים ודומים למדי לקטעי הפתיחה בשני האלבומים של הלהקה שקדמו לו. ארבעת השירים היחידים באלבום שכן משלבים את קולה של הסולנית, סימונה סימונס, הם גרסאות שונות לשירים שכבר הופיעו באלבום הקודם של הלהקה, Consign to Oblivion אשר יצא לאור מוקדם יותר באותה השנה.
האלבום שימש כפסקול לסרט ההולנדי Joyride משנת 2005.
ישראל בורגנסקי
ישראל בורגנסקי (י' בתשרי תרע"ה, 30 בספטמבר 1914 – ל' בתשרי תשס"ו, 2 בנובמבר 2005) היה איש חינוך, חוקר תלמוד ומרצה באוניברסיטת בר-אילן.
חייו ופועלו
ב-1935 הגישה ישיבת מרכז הרב בירושלים בקשה לסרטיפיקט עבורו מהנציב הבריטי העליון ובורגנסקי עלה לארץ ישראל, הצטרף לישיבה ולמד אצל ראש הישיבה, הרב אברהם יצחק הכהן קוק. במקביל ללימודיו למד גם בסמינר למורים "מזרחי" בירושלים.
כשהוקמה אוניברסיטת תל אביב נמנה בורגנסקי על הסטודנטים במחזור הראשון, למד מקרא, תלמוד ולשון עברית וסיים תואר ראשון בשנת 1958. עם הקמתה של המחלקה לתלמוד באוניברסיטת בר-אילן הצטרף אליה כמרצה, ובשנת 1968 סיים את התואר השני בתלמוד באוניברסיטה זו בנושא "קווים לבחינת מקומו ודרכיו של המעשה בהלכה". בורגנסקי כתב את עבודת הדוקטורט שלו באוניברסיטת בר-אילן בהנחייתו של פרופסור יצחק דב גילת. הדיסרטציה שלו הוגשה בשנת 1980, תחת הכותר "מסכת סוכה של התלמוד הבבלי, מקורותיה ודרכי עריכתה". במהלך לימודי הדוקטורט זכה ב"פרס הרצוג" לסטודנט מצטיין, במלגת הצטיינות ע"ש יהודית ונפתלי פיינגולד, ובמלגת הצטיינות "קרן אמינוח" מטעם אוניברסיטת בר-אילן. בשנת 1984 הצטרף למודעת תמיכה במפלגת המפד"ל של אנשי הסגל האקדמי בבר-אילן.
החתונה האדומה
מהלך האירועים בספר סופת החרבות
בחתונה מוגשת ארוחה עלובה אך לצידה מוגשים שפע של יין, שכר ותמד. ברקע יש מוזיקה רועשת המנוגנת מיציע המוזיקאים.
מהלך האירועים בעיבוד לסדרה משחקי הכס
כאשר רוב ואנשיו מגיעים אל בית פריי ומבקשים את סליחתו של וולדר פריי, הוא מסכים לחתן את ביתו לאחיה של קאטלין.
Eu Te Esperarei
Eu Te Esperarei (באנגלית: I Will Wait For You, ובעברית: אני אחכה לך) הוא סינגל שהוקלט על ידי הצמד הברזילאי סימונה & סימריה, מתוך אלבום האולפן הרביעי שלהן, As Coleguinhas – Vol. 3. השיר יצא לאור ב-14 בספטמבר 2013, כסינגל הראשון והפותח מתוך האלבום, וגם כסינגל היחידי ממנו.
וידאו קליפ
הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-7 מיליון צפיות.
פנדורים
הפנדורים (בגרמנית: Pandur) היו חיילים לא סדירים שניהלו מלחמות גרילה בשירות האימפריה ההבסבורגית. השם במקורו ניתן לשומרי ראש של אצילים סלובניים וקרואטיים. לאחר שקרואטיה נכבשה מידי האימפריה העות'מאנית הפנדורים נכללו בצבא ההבסבורגי ופעלו במלחמות בשלזיה ובבוואריה.
עולים ויורדים
תיאור היצירה
אשר השתמש במוטיב זה גם ביצירתו "מפל מים" משנת 1961.
הליכה על גחלים
הסבר
בשעת מפגש בין שני גופים בעלי טמפרטורות שונות, הגוף החם יותר יעביר חום לגוף הקר ולכן יתקרר ואילו הקר יותר יתחמם, התהליך יתמשך עד ששני הגופים יגיעו לטמפרטורה זהה (שתהיה גבוהה מהטמפרטורה המקורית של הגוף הקר ונמוכה מזאת של הגוף החם) או עד שיופסק המגע בין שני הגופים. גובה הטמפרטורה הסופית הנ"ל והזמן שייקח למערכת להגיע אליה תלוים ביחסים התרמודינמיים של שני הגופים. שלושת המאפיינים הייחודיים לכל סיטואציה אשר יקבעו באיזו מהירות תתקבל הטמפרטורה הסופית הם טמפרטורות הגופים, צפיפות החומר, קיבולת החום של כל אחד מהגופים והולכת החום שלהם. השורש הריבועי של מכפלת הולכת החום, צפיפות החומר וקיבולת החום נקרא thermal effusivity והוא נותן לנו את המידע לגבי כמות אנרגיית חום שהגוף אוגר או משחרר בפרק זמן מסוים ליחידת שטח אחת כשפני השטח בטמפרטורה מסוימת. מאחר שבהליכה על גחלים, החום אשר נספג ברגליים הוא למעשה החום הנפלט על ידי הגחלים, החמים יותר, טמפרטורת פני השטח חייבת להיות קרובה יותר לטמפרטורה של הגוף עם ה-thermal effusivity הגבוה יותר. הגופים אשר מוצבים במשוואה במקרה הזה הם הרגליים והגחלים.
סכנות
למרות שכאמור הפעולה היא פשוטה, הפחד שהיא יוצרת עלול לבסוף לגרום לכוויות. אחת הסיבות לכך היא שקל מאוד ללכת בדרך לא נכונה מהחשש ולכך תוצאות שונות:
מוסר אביך
מהדורות
"מוסר אביך" נכתב בשנים בהן שימש הרב קוק כרבה של העיירה זוימל שבליטא. בהקדמה לספר הסביר הרב קוק את הסיבה לכתיבת הספר:
יעקב קירשן
הערות שוליים
Yaakov Kirschen
ג'ו-און: תחילתו של הסוף
עלילה
בשנת 1995 בטוקיו שביפן מתקבל דיווח בשירותי הרווחה על התעללות בילד בשם טושיו יאמאגה בבית משפחתו. הרשויות וכן המורה של הילד עורכים חיפוש בבית ומוצאים את גופתו בארון בחדר השינה.
מפתח (מוזיקה)
מפתח פה
מקור צורתו הוויזואלית של מפתח פה הוא באות הלועזית F, המסמלת את התו פה. שתי הנקודות היו במקור שני הקווים המאוזנים מתוך האות F, והקו המעוגל היה במקור הקו האנכי.
סלים דאו
סלים דאו (בערבית: سليم ضوء; נולד ב-1 בספטמבר 1950) הוא שחקן תיאטרון, קולנוע וטלוויזיה ערבי-ישראלי.
ביוגרפיה
בשנים 2007-2010 כיהן כמנהל תיאטרון אל-מידאן בחיפה.
תפקידיו בקולנוע ובטלוויזיה
בשנת 1986 שיחק בתפקיד ראשי בסרט הקולנוע "אוונטי פופולו", של הבמאי רפי בוקאי. בסרט גילם חייל מצרי תמהוני ומשחקו תרם רבות לסרט ולשינוי עלילתו תוך כדי הסרטתו.
בשנת 2016 השתתף בסרט "הלהקה האחרונה בלבנון".
נחל צופר
נחל צופר הוא נחל אכזב הנמצא בערבה התיכונה.
American Truck Simulator
משחקיות
עם ההתקדמות במשחק ניתן לקנות משאיות ומוסכים, להפוך משכיר לעצמאי ולהעסיק עובדים (ניהול צי רכב). כמו כן, ניתן להרוויח נקודות ניסיון (XP) ובכך להשיג יכולות טובות יותר, כמו נסיעה לטוח ארוך יותר, נשיאה של מטענים מסוכנים ושבירים וחסכון יותר גדול בדלק.
רפי קדישזון
לימודים
בשנת 1979 למד ב"גילדהול סקול" בלונדון Postgraduate composition course
פעילויות מוזיקליות נוספות
2011 ניהול מוזיקלי, עיבודים וניצוח במופע של מירי מסיקה עם התזמורת הסימפונית הישראלית ראשון לציון, במסגרת פסטיבל סוכות בראשון לציון.
2012 ניצוח על קונצרט מיוחד מיצירותיה של אלני קראינדרו, המלחינה היוונית של כל סרטי תיאו אנגלופולוס בהשתתפות המלחינה והתזמורת הסימפונית חיפה.
2013 עיבודים לתשעה שירים מן הקלאסיקה של הבוסה נובה עבור הזמרות הצרפתיות: נטלי דסה, הלנה נוגרה ואנייס ז'אווי והגיטריסטית ליאת כהן. העיבודים מנסים להאיר את החומר באור חדש מבלי לאבד את הרגש המקורי. החומר הוקלט לדיסק - "ריו-פריז", בהוצאת וירג'ין, ואשר קודם בשנת 2014 על ידי שורת קונצרטים בשמונה מבתי האופרה הגדולים של צרפת.
2016 "ירושלים של זהב" בבזל – עינת אהרונשטיין ותזמורת מקומית. עיבוד מוזיקלי לשיר "ירושלים של זהב".
נגינה
מאז 1972 ועד היום - ניגן במאות תוכניות רדיו וטלוויזיה, תקליטים ותקליטורים ובהופעות חיות, בעיקר בקלאסיקה של הזמר העברי, עם אומנים רבים, ביניהם: איב מונטאן, אסטור פיאצולה, דון מקליין, מירה זכאי, אלה מילך-שריף, דן אטינגר, שרון רוסטורף-זמיר, שושנה דמארי, אסתר עופרים, חוה אלברשטיין, עפרה חזה, יהורם גאון, יוסי בנאי, שלום חנוך, עדנה גורן, אורה זיטנר, חנן יובל, אריק לביא, נתנאלה, מתי כספי, ריטה, דוד ד'אור, יהודית רביץ, אמל מורקוס, גידי גוב, עוזי חיטמן, הדודאים, הפרברים, ששי קשת, אלי גורנשטיין, נורית גלרון, שייקה לוי, ריקי גל, שלומית אהרון, אריק סיני, מירי אלוני, בועז שרעבי, גלי עטרי, קורין אלאל, דנה מרבך, מימה מילוא, מיטל טרבלסי, רונית שחר, יעל צבי, אתי אנקרי, אחינועם ניני, מירי מסיקה, קרן הדר ועוד רבים אחרים, וניגן תחת שרביטם של זובין מהטה, מנדי רודן, גארי ברתיני, אריה ורדי ועוד.
ניצוח
2008 ו- 2009 פתיחת פסטיבל הקולנוע הבינלאומי חיפה
סימפונט רעננה:
2008 גמר התחרות הבינלאומית "דניאל" למלחינים צעירים
התזמורת הפילהרמונית הישראלית:
הוראה
1985-1996 - העביר לסירוגין קורסים למוזיקה באוניברסיטת תל אביב, אוניברסיטת חיפה, סמינר לוינסקי, קאמרה אובסקורה, המכללה לאומנות ברמת-גן ומכללת הדסה
2000-עד היום - מלמד באקדמיה למוסיקה ולמחול בירושלים. בשנים 2010–2016 שימש כראש החוג לקומפוזיציה במחלקה ליצירה רב-תחומית.
חסן יוסף ח'ליל
שייח' חסן יוּסֶף ח'ליל (בערבית: حسن بن يوسف بن خليل; נולד ב-1955 באל ג'אנייה) הוא מבכירי חמאס ביהודה ושומרון.
הרשות לזכויות ניצולי השואה
הרשות לזכויות ניצולי השואה היא גוף ממשלתי, הפועל במסגרת משרד ראש הממשלה ומופקד על הטיפול בהענקת תגמולים והטבות לניצולי השואה ולאוכלוסיות נוספות. בעבר הגוף פעל במסגרת המשרד לשוויון חברתי.
כללי
הרשות מפעילה משרד ראשי בתל אביב ושני משרדים נוספים בירושלים ובחיפה וכן מרכזי מידע ניידים המבקרים אחת לחודש בתשע ערים נוספות.
דברי החקיקה המנחים את הרשות
הרשות עסקת עוסקת במתן תגמולים בהתאם לחוקים והוראות הבאים:
הפרויקט הלאומי למיצוי זכויות ניצולי שואה
בהתאם להחלטת ממשלה מס' 3661 ממרץ 2018 מובילה הרשות פרויקט נרחב למיצוי זכויות. הפרויקט נועד למצות זכויות בקרב כ-220,000 מקבלי ההטבות והסיוע ברשות וכן בקרב כ-100,000 אזרחי ישראל אשר עשויים להיות זכאים לקבלת הטבות מהרשות.
טוקי פונה
היסטוריה
סוניה לאנג, יוצרת השפה, פרסמה לראשונה את יצירתה באינטרנט בשנת 2001. ב-2014 יצא ספר ללימוד השפה פרי עטה של היוצרת, וב-2021 יצא מילון מעודכן ומקיף של השפה.
כתיבה והגייה
כללי ההגייה של השפה נקבעו באופן מינימליסטי. יש בה תשעה עיצורים וחמש תנועות.
אוצר המילים של השפה נבחר מתוך מספר שפות. רובו שאול מטוק פיסין, מפינית, מאספרנטו, מאנגלית, מקרואטית, מצרפתית (בניב האקדי), מהולנדית ומגאורגית. מיעוטו שאול משפות כגון מנדרינית, קנטונזית, ולשית, לוז'באן וסוואהילי. יש האומדים את אחוז המילים האנגליות בשפה בפועל בכ-30%, מאחר שמילים רבות שנלקחו מטוק פיסין, מאספרנטו ומשפות נוספות, קיימות באנגלית או שמקורן בשפה זאת.
צירופי סמיכות
עם זאת, כל שינוי בסדר המילים ישנה את משמעות המשפט. הפיכת סדר המילים יאן פונה, שמשמעו "חבר", תיצור את צירוף הסמיכות "פונה יאן" (pona jan), המתפרש כ"הטוב של האיש", כלומר, "הדבר הטוב אצל האיש". לא ניתן ליצור תוארי שם בטוקי פונה, על כן מרבים להשתמש בצירופי הסמיכות.
שאלות
תשובה: "טומו ני לי טומו מי" (tomo ni li tomo mi) או "טומו ני" (tomo ni), כלומר: "הבית הזה הוא ביתי".
קרחון קוסמונאוט
הקרחון נשפך אל קרחון אוויאייטור.
מיתוס הארץ השטוחה
בדה וחיבוריו
בחיבורו "על טבע הדברים" (לטינית: de natura rerum) התייחס בדה לכדוריותה של הארץ כעובדה מוגמרת, ופרק 46 של החיבור נקרא "[על כך] שהארץ היא [בצורה] כמו כדור".
ה"א השאלה
ניקודה היסודי של ה"א השאלה הוא בחטף פתח, למשל: "הֲראית איזה יופי?". לפני האותיות אהח"ע בלתי קמוצות ולפני שווא או חטף, ניקודהּ פתח, למשל: "הַעולים אתם?", "הַשְמעתם?". לפני אהח"ע קמוצות ובלתי מוטעמות, ניקודהּ סגול, למשל: "הֶהָיתה כזאת?".
ספייק
הפעלה
מערכת הטיל והמשגר מוכנה לירי בתוך 30 שניות מרגע פריסתה. כלומר, מרגע שהמערכת נפרסה יש צורך להמתין כ-30 שניות עד שגלאי התת-אדום של המערכת יתקררו מספיק, כדי שיוכלו לספק תמונת הדמאת חום של המטרות. החייל המפעיל אותה רוכש את המטרה באמצעות הנחת צלב הכוונת על המטרה. החייל נועל את העוקב על המטרה ולוחץ על כפתור האש כדי לשגר את הטיל. הטיל מטיס את עצמו למטרה ללא צורך בהתערבות נוספת מצד המפעיל. פעולה זאת נקראת "שגר ושכח". זמן הטעינה מחדש הוא 15 שניות. מרגע הירי, ולכל אורכו של שלב מעוף הטיל, נגלל מחלקו האחורי של הטיל סיב אופטי המחבר את הטיל ויחידת השיגור. סיב אופטי זה נושא תקשורת דו-כיוונית בין יחידת השיגור והטיל. תקשורת זו מעבירה ליחידת השיגור (ולמפעיל) את התמונה מהחיישנים שבראש הטיל, ומעבירה לטיל את הוראות הניהוג מיחידת השיגור. כך מתאפשר למפעיל לקבל תמונה מהטיל ולעדכן את מטרת הטיל ומסלולו. מערכת תקשורת דו-כיוונית זו מאפשרת, למשל, להחליף מטרות באמצע הירי אם המפעיל מגלה שהמטרה עליה כיוון בתחילה, הושמדה כבר (גישת "שגר, צפה ועדכן"). מערכת זו מאפשרת גם לשגר טילים לעבר מטרות בהיעדר קו-ראייה בין היורה למטרה בטרם הירי. במצב זה, היורה משגר את הטיל לכיוונה הכללי של המטרה, מבלי שהוא רואה אותה, ורק במהלך מעופו של הטיל (הודות לנקודת התצפית הגבוהה יותר או הקרובה יותר שמספקים חיישני הטיל) היורה מאתר את המטרה ומכווין את הטיל אליה.
ארז'בט קנר
ביוגרפיה
בשנת 1922 נרשמה לבית הספר הפרטי לאומנויות של אלמוש יאשיק בבודפשט. במקביל ללימודיה, עבדה כחניכה בכריכיית הספרים של יוליה צ'רנה. המשפחה, שראתה את מחויבותה המקצועית של ארז'בט, החליטה לשלוח אותה ללייפציג ללמוד. היא הגיעה למרכז הדפוס הגרמני באביב 1923 ונכנסה לכיתת האמן של אחד מאמני כריכת הספרים הגרמנים הנודעים ביותר, הוגו שטיינר-פראג, שם לימדו תכנון כריכות והזהבה. בתקופה זו הושפעה ארז'בט קנר עוד יותר מאמנות כריכת הספרים של התקופה. כריכות ששיקפו בעיקר את רוח הבאוהאוס. אף על פי שלא הפכה לחסידת המגמה, זו השפיעה על עבודתה המאוחרת יותר, שכן העניקה את החוויה של שבירת הצורות המסורתיות. היא גם הרחיבה את הידע הטכני שלה בסדנת האקדמיה.
יחסי בנגלדש–סרי לנקה
היסטוריה
באוגוסט 2008, שני ראשי המדינות דנו ביישום בקישורי אוויר חדשים בתקווה להגדלת הסחר, השקעות וקשרי תרבות חזקים יותר. ההשקעה העיקרית של סרי לנקה בבנגלדש היא בעיקרה בבנקאות הבנגלית. בנגלדש גם מארחת סטודנטים לרפואה מסרי לנקה כחלק מצורת תקשורת בין שני העמים.
יוגה
על פי פילוסופיית היוגה, במצב זה התודעה שלווה ואנחנו פוגשים במישור הרוחני, לפי היוגה - הנשמה, וחווים שלווה נצחית הנקראת, בין היתר: סמאדהי. היוגה היא הדרך כדי להגיע לשלב זה. היא מסע פיזי או מנטלי ורוחני שמטרתו להגביל את תנודות התודעה, ודרכו המתרגל מקבל כלים להתמודד עם הקשיים האישיים שלו, פיזיים או נפשיים.
גיבור (סרט, 2002)
עלילה
בסין העתיקה, מגיע פקיד שלטון מעיר קטנה בשם "חסר שם" לעיר הבירה של צ'ין כדי לפגוש את המלך. המלך שרד לא מכבר ניסיון התנקשות בידי שלושה מתנקשים ("שמיים ארוכים", "שלג מעופף" ו"חרב שבורה") ולכן נקט באמצעי הגנה מיוחדים כדי להגן על עצמו הכוללים איסור של קרבה אליו למרחק הקטן ממאה פסיעות. חסר שם טוען כי הרג את שלושת המתנקשים והוא מציג את נשקם לראווה בפני המלך. המלך מתרשם מעניק לו מתנות לרוב ומתיר לו לשבת במרחק של עשר פסיעות ממנו ולספר את סיפורו.
חסר השם מודה כי הוא נתין של מדינת זאו וכי משפחתו נהרגה בידי חיילי צ'ין, בהמשך הוא מתאר את היכולת שלו המאפשרת שלו לתקוף ממרחק של עשר פסיעות. יכולת זו אפשרה לו לגבור על שמיים ארוכים, אך עם זאת להשאירו בחיים. הוא הציע זאת גם לשלג מעופף וחרב שבורה. שלג מעופף הסכימה לזייף את מותה בידי חסר שם והיא פצעה את חרב שבורה כדי שלא יפריע. חרב שבורה מבקש מחסר השם שלא יוציא את ההתנקשות לפועל כיוון שמלך צ'ין הוא האדם היחידי שיוכל להשליט שלום בממלכה ולאחד את כולם, והריגתו תוביל את סין לתוהו ובוהו.
9K35 סטרלה-10
קוסובו
מאמינים כי מטוס אחד או שניים מדגם A-10 נפגעו על ידי מערכות סטרלה-10 סרביות. שני המטוסים נחתו בשלום, שופצו וחזרו לשירות מלא.
ז'ירז'ור
טכניקת הדיג
בניגוד לדיג בעזרת פתיונות טבעיים, ז'ירז'ור היא שיטת דיג אקטיבית: הדייג אוחז בחכה כל משך הדיג; הוא מטיל את הדמוי למים, מגלגל את החוט וחוזר חלילה. על כן, כדי לא להכביד על הדייג חכות המיועדות לדיג בז'ירז'ור הן קלות משקל. מאפיין נוסף של חכות אלו הוא משקלי ההטלה שלהן. לכל חכה ישנו משקל מינימלי שניתן להטיל באמצעותה, ומשקל מקסימלי שהטלה של משקל גדול ממנו עשויה לשבור את החכה או לגרום לה נזק. ככל שמשקל ההטלה גדול יותר החכה כבדה יותר, אך גם חזקה יותר ומאפשרת שימוש בדמויים גדולים יותר כך שניתן לתפוס דגים גדולים יותר. מקובל לחלק את סגנון הז'ירז'ור לכמה קטגוריות על פי משקלי ההטלה:
ג'ו "קינג" אוליבר
מורשת
מי שנשא את שמו של אוליבר כמורה דרך וציר מרכזי וקריטי בהתפתחות הג'אז היה לואי ארמסטרונג, שכינה אותו בלבביות "פאפה ג'ו". ארמסטרונג גם הפיק מספר אירועים ומופעי מחווה לזכרו.
דוד חזן (ראש מועצה)
דוד חזן (1937 בערך-אפריל 2005) היה ראש המועצה המקומית השני של שלומי.
מרגרט טרומן
חיים מוקדמים
בשנת 1942 החלה ללמוד באוניברסיטת ג'ורג' וושינגטון, שם הייתה חברה ב-Pi Beta Phi. ב-1946 סיימה תואר ראשון בהיסטוריה. טרומן למדה פיתוח קול אצל אסטל ליבלינג, שהייתה גם המורה של בוורלי סילס, בניו יורק.
משחק, רדיו ועיתונות
טרומן הופיעה גם בתוכנית הרדיו The Big Show של NBC. שם פגשה את הכותב גודמן אייס, שהפך לחבר ויועץ קרוב.
בתרבות הפופולרית
המעצב האיטלקי מיקול פונטנה, שעיצב את שמלת הכלה של טרומן, הופיע כאורח בתוכנית הטלוויזיה What's My Line, בפרק ששודר ב-15 באפריל 1956. חתונתם של טרומן ודניאל התקיימה כמה ימים לאחר מכן, ב-21 באפריל 1956.
האימפריה הפרנקית
האימפריה הפרנקית (בלטינית: Imperium Francorum), ממלכת הפרנקים, הממלכה הפרנקית, ארץ הפרנקים או פרנקיה, הייתה הממלכה הברברית הגדולה ביותר במערב אירופה לאחר תקופת האימפריה הרומית. פרנקיה נשלטה על ידי הפרנקים מתקופת העת העתיקה המאוחרת ועד לראשית ימי הביניים. הממלכות הפרנקיות השונות אוחדו על ידי המלך כלוביס הראשון (481–511), אולם במהלך קיומה חולקה האימפריה פעמים רבות, כאשר הפעם האחרונה הייתה בהסכם ורדן, לאחר מותו של לואי החסיד. הממלכות המערבית והמזרחית הפכו בסוף לצרפת וגרמניה בהתאמה.
המרובינגים
בכל ממלכה פרנקית שימש מאיורדומוס כראש המדינה. סדרה של מקרי מוות לא צפויים שהחלו עם זה של דגוברט הראשון ב-639 הובילה לרצף של מלכים קטינים. עד המאה ה-8 מצב זה איפשר למאיורדומי (צורת הריבוי של מאיורדומוס) לאחד את כוחם בעוצרות תורשתית משלהם, שהייתה הבסיס לשושלת הקרולינגית.
מוחמד זפארוללה ח'אן
ערוב ימיו ומותו
לאחר שהתגורר בממלכה המאוחדת בין השנים 1973–1983, חזר זפארוללה ח'אן לפקיסטן. הוא מת בלאהור ב-1 בספטמבר 1985 לאחר מחלה ממושכת. הוא נקבר ב"בהשתי מקברה" ברבואה שבפקיסטן, בית עלמין שהוקם על ידי הקהילה המוסלמית של האחמדים.
דייוויד קאראדין
דייוויד קאראדין (באנגלית: David Carradine; 8 בדצמבר 1936 - 4 ביוני 2009) היה שחקן קולנוע וטלוויזיה ואמן לחימה אמריקאי. קאראדין נודע במיוחד בשל הופעתו בסדרת הטלוויזיה משנות השבעים "קונג פו" ובשנים מאוחרות יותר בשל הופעתו כ"ביל" בסרטי "להרוג את ביל" שביים קוונטין טרנטינו. היה מועמד ארבע פעמים לפרס גלובוס הזהב. בסך בכל קאראדין שיחק ביותר מ-100 סרטי קולנוע.
השנים הראשונות
קאראדין נולד כג'ון ארתור קאראדין לשחקן ג'ון קאראדין ולאשתו ארנדל אביגייל מק'קול. הוא בן למשפחת שחקנים, ואחיו הם השחקנים ברוס קאראדין, קית' קאראדין ורוברט קאראדין. הוא למד לימודי משחק באוניברסיטת קליפורניה בסן פרנסיסקו, בטרם החל בקריירה של שחקן מקצועי בתיאטרון, בטלוויזיה ובקולנוע. עם התחלת הקריירה אימץ את שם הבמה דייוויד.
בשנות ה-2000
בשנת 2007 שיחק בקומדיה "גדול מהסרטים" בכיכובן של ג'יימה מייס וכרמן אלקטרה.
בשנת 2008 השתתף בקליפ לשירם של האחים ג'ונאס "Burnin' Up", בו גילם דמות של מדריך קונג פו.
תצלום הצנחנים בכותל המערבי
שימוש בתמונה
בגלל הסנטימנטליות הרבה שמביעה התמונה השתמשו בה למטרות נוספות, למורת רוחו של רובינגר:
אנדריי גלאבינוב
קריירת מועדונים
ביולי חתם בבולוניה מהסרייה א', אך לא הצליח לבסס את מעמדו בקבוצה והושאל לג'יאוליאנובה, ולאחר מכן לג'יאקומנסה. בקיץ חתם בלומצאנה בה הצליח לראשונה בקריירה לבסס את מעמדו כשחקן בכיר לאורך עונה שלמה. גלאבינוב שיחק בלומצאנה במשך עונה וחצי ורשם בה 45 משחקים וכבש 12 שערים.
הר סדום
עליית מחדר המלח של הר סדום
גיל שכבות תצורת עמורה באזור מערת ארובותיים, נע בין 740 ל-140 אלף שנים טרם זמננו. גיל תצורת הלשון הוא בין 70,000 ל-14,000 שנים, בעוד על הר סדום עצמו חסרות שכבות הלשון שגילן הוא בין 70,000 ל-43,000 שנים. ממצא זה מעיד כי שלפחות בחלק מאותה תקופה הר סדום בצבץ כאי מעל לפני המים. "הגבעה הלבנה" או "גבעת הכפתור" (נ.ג. 194-) שבהר סדום מורכבת מסלעי תצורת הלשון. הר סדום נחשף סופית להשפעת הכוחות החיצוניים (בפרט לגשמים וזרמי מים) מלפני 14,000 שנים ועד ימנו. כאן החל תהליך הדומה לתהליך הקרסטי שבסלעי גיר, אך באופן מואץ יותר בשל טבעו של המלח. המים היורדים עם הגשמים הדלים באזור המסו שכבות של מלח ויצרו ערוצי נחלים קטנים, מערות מפותלות ובמקומות מסוימים נוצרו ארובות ופירים עמוקים.
מעמדו בתחום הזיכיון של מפעלי ים המלח
הר סדום כולו נמצא בתחום הזיכיון של מפעלי ים המלח. בהר מרבצי מינרלים אשר קיימת היתכנות לכרות מהם אשלג. עד כה, אפשרות זו טרם יושמה, לנוכח העדר כדאיות כלכלית. לנוכח הערך הסביבתי הייחודי של המקום, ממליץ 'הצוות לקביעת פעולות הממשלה הנדרשות לקראת תום תקופת זיכיון ים המלח' שלא לכלול את הזכויות להפקת מינרלים מהר סדום ברישיון ההפקה העתידי. ככל שבעתיד תתקיים כדאיות כלכלית בהפקת המשאב, ניתן יהיה לבחון קידום הפקת משאבים באתר בהתאם לדינים הכלליים ובהם דיני התכנון והבניה.
רכיבה על אופניים בשבת
דעת יחיד של הבן איש חי
הרב יוסף חיים מבגדאד בשו"ת רב פעלים (א, כה) התיר לנסוע באופניים בשבת, משום שלטענתו אין לגזור גזירות חדשות מדעתנו, ולפיכך אין לחשוש שמא יתקן את האופניים או יצא מחוץ לתחום.
וילהלם פון הומבולדט
מייסד הבלשנות ההשוואתית
הוא ראה בכתיבה חלק חשוב בשפה. היא ההתגלמות הגשמית של עיקרון מעצב של השפה שמשמש לבנות משמעות ולא רק כמראה ייצוגית לדיבור המחקרים המדעיים שלו עסקו בשפות הילידיות באמריקה, קופטית, מצרית עתיקה, סינית, יפנית, סנסקריט ועוד. לעבודתו של הומבולדט על השפה הבסקית הייתה השפעה נרחבת יותר מאשר למחקריו החרים. כתוצאה מביקורו בארץ הבסקים הוא פרסם ספר על תושביה הקדומים של ספרד בעזרת הלשון הבסקית (1821) בו טען על ידי בחינת שמות מקומות שבתקופה מסוימת העם שמדבר היום בסקית התפשט בכל ספרד, דרום צרפת וההאיים הבלאריים. הוא זיהה עמים אלה עם האיברים המוזכרים על ידי מחברים קלאסיים. הוא גם הניח שהם היו קשורים לברברים בצפון אפריקה.
מוסאנרגו
בעלות וניהול
עיקר בעלי המניות של החברה הם חברת גזפרום אנרגוהולדינג (53,50% מהמניות) ועיריית מוסקבה (26,45%).
מקלט רדיו
מַקְלֵט רדיו הוא מכשיר שהופך גל נושא הנקלט מהאוויר באנטנת הקליטה, בתדר גל נושא מסוים (תדר התחנה הרצויה), לאות מידע (קול, תמונה, נתונים וכו').
מקלט רדיו
לכל מקלט רדיו, מחוברת אנטנה חיצונית או פנימית, והיא קולטת את גלי הרדיו המשודרים מתחנות השידור השונות. האנטנה קולטת את גלי הרדיו הנושאים את שידורי הרדיו, והם מעובדים באמצעות מסנן הבורר את האות הרצוי מבין שלל האותות שנקלטו. האותות מועברים למגבר ת"ר (RF). גל רדיו המוגבר מגיע אל הגלאי, שמוריד את השדר מעל גלי הרדיו שנשאו אותה ומעביר אותה למגבר הקול ולרמקול שמשמיע אותה.
יציבות תדר
יציבות תדר (Frequency stability) – התדירות שאליה מכוון המקלט נוטה לפעמים להשתנות במקצת מעצמה, שואפים שהשינוי הזה יהיה קטן ככול האפשר. לדוגמה, מקלט טוב הוא מקלט שאינו משנה את תדר הקליטה ביותר מ-100 הרץ אחרי כחצי שעה של פעולה.
כוכית כהת-גרון
ביולי 2015 ככל הנראה נצפתה בדרום ים-המלח כוכית כהת-גרון מאחד מתת-המינים האפריקאים, אך תצפית זו לא התקבלה רשמית בשל חוסר בתיעוד מספק.
אליהו גולדרט
חייו
גולדרט הוא בנו של הרב אברהם יהודה גולדראט. למד בבית ספר תיכון עירוני דתי בני ברק ואת השכלתו האקדמאית רכש בישראל: תואר ראשון מאוניברסיטת תל אביב ותואר שני ודוקטורט מאוניברסיטת בר-אילן.
כתר משולש (אופניים)
שני רוכבים בלבד זכו להישג זה: אדי מרקס הבלגי בשנת 1974 וסטפן רוץ' האירי בשנת 1987.
כשסבא אליהו היה קטן
כשסבא אליהו היה קטן 3 - אין כמו בבית (יצא לאור ב-2022)
אליהו וחדווה עסוקים במשחק שבו אליהו מעמיד פנים שהוא מעלה את הרוחות המתים, ודוד ומנהל בית הספר של אליהו בטוחים שאליהו אכן מדבר עם רוחות של אנשים מתים, מנהל בית הספר ודוד מפיצים את השמועה שאליהו מדבר עם רוחות ובעקבות כך אנשים רבים באים אל אליהו ומשוחחים דרכו אם רוחות של מכרים שלהם, ובתמורה מקבל אליהו ומשפחתו הענייה מזון וכסף.
ישראל רוזנר
ביוגרפיה
אביו, שלמה רוזנר, עבד במרכז ההסברה במשרד ראש הממשלה. אחיו הוא העיתונאי שמואל רוזנר. אח נוסף, דני רוזנר, היה מנהל מינהל חברה ונוער במשרד החינוך.
כעבור כמה חודשים עבר לתפקיד מגיש כתבות מגזין בתוכנית יום השישי. במסגרת זו ביים סדרות כתבות שונות שהעלו על הפרק נושאים שונים הקשורים לתרבות ולחברה בישראל: "בעקבות הגביע האבוד" - סדרת טלוויזיה בת חמישה פרקים שבחנה וניתחה את מצבו של הכדורגל הישראלי, סדרה על הדמוגרפיה בישראל, סדרה שעסקה ביהודי ארצות הברית, סדרה על הפריפריה הישראלית ועוד.
על סדרת הכתבות שעשה על יהודי ארצות הברית ביחד עם תמר איש-שלום זכה רוזנר בפרס העיתונות של בני ברית.
המקור
במסגרת התוכנית ביצע עשרות תסריטים ותחקירים, בין היתר:
יומן מסע (אלבום)
סגנון ומסרים
באלבום בא לידי ביטוי קו מאופק יותר של גפן, לעומת הצווחות והדיסטורשנים שהיו נהוגים באלבומיו הקודמים. ניתן להבחין באלבום בחיבתו של גפן לבלדות רכות בשיר "מגיע לך יותר", שבו בולטת נגינת הפסנתר. עם זאת, נושאים בהם עסק גפן בעבר, כצבא, אבדון ומוות, שבים גם באלבום זה. באופן כללי, יש באלבום עידון מוזיקלי, כאשר הרגש לא מתבטא בצווחות אלא במילים ובמנגינה.
מחשבון
מחשבון (ידוע גם בשם מחשב כיס) הוא מכשיר אלקטרוני שנועד לביצוע חישובים. קדמו למחשבון מכונת החישוב, שהיא מכשיר מכני לביצוע חישובים, סרגל חישוב ששימש בעיקר אנשי מדע ומהנדסים, בעיקר לפעולות כפל וחילוק והחשבונייה, ששימשה במשך אלפי שנים כשיטה לביצוע ארבע פעולות החשבון. המחשבון משמש לפתרון בעיות חישוביות פשוטות שאינן מצריכות שימוש במחשב. תלמידים וסטודנטים משתמשים במחשבונים לצורך לימודיהם, ומותר להכניסם לבחינות הבגרות.
היסטוריה
מחשבון מדעי הוא מחשבון שבנוסף לארבע פעולות החשבון, יכול לחשב חזקות, לוגריתמים, פונקציות טריגונומטריות. בשנת 1972 הציגה חברת היולט פקארד את המחשבון המדעי הראשון – HP-35. מחשבון זה היה מבוסס על שבב של מוסטק שפותח עבור HP, והשתמש ב־RPN, כמו המחשבונים המדעיים ש־HP הציגה אחריו, תכונה שהפכה סימן ההיכר של מחשבוני HP. המחשבון הכיל 35 מקשים (נהוג לחשוב שזה מקור השם HP-35). חברת HP הייתה למובילה בשוק המחשבונים המדעיים, וב־1974 הציגה את מחשבון הכיס המדעי הראשון הניתן לתכנות, HP-65, עם 9 אוגרים, וזיכרון פנימי של עד 100 לחיצות מקש, כך שהמשתמש יכול לחזור באופן אוטומטי על סדרת פעולות, תוך הזנת קלט שונה. את ה"תוכנית", או סדרת הפעולות, ניתן לשמור על פס מגנטי שהמחשבון יכול לכתוב ולקרוא, ואפשר היה לרכוש פסים מגנטיים עם "תוכניות" מוכנות לצרכים שונים, כמו ניווט, או חישובים הנדסיים מסובכים. מחשבון זה היה מחשבון הכיס הניתן לתכנות הראשון בחלל, במשימת אפולו־סויוז, כגיבוי למחשב הניווט. מחשב הניווט עבד ללא תקלה ולא נעשה שימוש במחשבון. המחשבון היה יקר – כ־$800, וב־1975 הציעה החברה גרסה בשם HP-25, שעדיין ניתנה לתכנות, אך ללא קורא הפסים המגנטיים.
מחשבון מדעי
הבחנה נוספת בין סוגי מחשבונים היא ההבחנה בין מחשבון מדעי למחשבון רגיל. מחשבון רגיל מסוגל לבצע את ארבע פעולות החשבון, ולעיתים פעולות פשוטות נוספות, כגון חישוב באחוזים והוצאת שורש ריבועי. מחשבון מדעי מסוגל לבצע גם פונקציות טריגונומטריות, חזקה, לוגריתם ועוד. סוג נוסף הוא מחשבון פיננסי, שכולל פונקציות לחישובים פיננסיים: חישובי ריבית, היוון וכדומה; ועוד סוג הוא מחשבון גרפי, אשר היכולת הראשית שלו בין שלל יכולותיו היא לשרטט את גרף הפונקציה.
תצוגה של מספרים גדולים, כתיב מדעי וכתיב הנדסי
גודל התצוגה ברוב המחשבונים מוגבל מאוד, והצגת מספרים גדולים מספיק או קטנים מספיק בערכם המוחלט לא אפשרית בצורה פשוטה: במחשב בן 8 ספרות, המספר הגדול ביותר שניתן להצגה בצורה פשוטה הוא מאה מיליון פחות 1, משום שלהצגת 100 מיליון נחוצות 9 ספרות. בדומה, בהצגת מספרים קטנים בערכם המוחלט, מפסידים דיוק, ומתחת גודל מסוים מוצג 0. כדי להתגבר על המגבלה הזו, משתמשים בצורת הרישום המדעית – כתיב חזקות. כיוון שלרוב התצוגה היא חד־ממדית (שורה אחת), ולא ניתן לשלב כתיב עילי (superscript) של מעריך החזקה (b בביטוי a ^ b), משתמשים (בדרך כלל) באות האנגלית הגדולה E (אין להתבלבל עם הקבוע המתמטי e או עם פונקציית האקספוננט e ^ x !), להפרדת המספר לשני חלקים – החלק שנמצא אחרי ה־E והחלק שנמצא לפני ה־E. כדי לקבל את המספר המיוצג בצורת כתיבה זו, יש לכפול את המספר שנמצא לפני ה־E במספר שנמצא אחרי ה־E ומייצג את מעריך החזקה שבסיסה 10. באופן כללי, המספר xEy מייצג את המספר.
מאזיניו
איומאר דו נסימנטו (בפורטוגזית: Iomar do Nascimento; נולד ב-8 באפריל 1966), הידוע בשם מאזיניו, הוא כדורגלן עבר ברזילאי ששיחק בעמדת הקשר האחורי.
שני בניו של מאזיניו, טיאגו וראפיניה, הם כדורגלנים בינלאומיים. השניים החלו את דרכם בקבוצת ברצלונה הספרדית, ולשניהם קריירה בינלאומית (ראפיניה בנבחרת ברזיל, טיאגו בנבחרת ספרד).
קריירת משחק
כפי שקרה ארבע שנים קודם לכן, ההצלחה בזירה המקומית במקביל להשתתפות במונדיאל 1994, הביאו את מאזיניו למעבר שני בקריירה לאירופה. לקראת עונת 1994/1995, הצטרף מאזיניו למאמן בן ארצו קרלוס אלברטו פריירה בקבוצת ולנסיה הספרדית. מאזיניו היה לשחקן הרכב משמעותי בקבוצה, וערך 31 הופעות ליגה בעונת הבכורה שלו במועדון. ולנסיה רשמה עונה בינונית בליגה הספרדית, שהסתיימה במקום העשירי, אך הצליחה להעפיל לגמר גביע המלך הספרדי. מאזיניו פתח בהרכב קבוצתו לגמר, שם נוצחה 2-1 על ידי דפורטיבו לה קורוניה. לראשונה בקריירה האירופית שלו, נשאר מאזיניו בקבוצה לעונה נוספת, ובעונת 1995/1996 היה לאחד מבכירי השחקנים בקבוצה של לואיס אראגונס. הוא שותף בארבעים מתוך 42 משחקי הליגה של ולנסיה, מתוכם 39 בהרכב. ולנסיה רשמה עונה מרשימה וסיימה כסגנית האלופה, ארבע נקודות מתחת לאלופה אתלטיקו מדריד, והעפילה עד לחצי גמר הגמר, שם הודחה על ידי אתלטיקו עצמה. בסך הכול בשתי עונות בקבוצה רשם מאזיניו 71 הופעות ליגה.
רוגבי
אשכול (מול)
אם נושא הכדור נשאר על רגליו בזמן ששחקן יריב נוגע בו, ושחקן נוסף מהקבוצה התוקפת נוגע בנושא הכדור, נוצר אשכול: במצב כזה יש להצטרף מאחור לגוש השחקנים ולדחוף אותו בכיוון ההתקפה ובו זמנית מותר להעביר את הכדור לשחקן אחורי. כאשר האשכול מפסיק להתקדם, יש להוציא ממנו את הכדור באופן מידי ולהמשיך במשחק.
שיטת הניקוד
בעיטת עונשין - 3 נקודות.
רוגבי בישראל
אצטדיון הבית של נבחרות הרוגבי הישראליות הוא אצטדיון וינגייט, הממוקם במכון וינגייט ומסוגל להכיל בין 1,000 ל-1,500 צופים ביציע בטון. מלבד זאת בשטח המכון קיימים מספר מגרשים מחופי דשא המאפשרים לנבחרות ולשחקני האקדמיה למצוינות להתאמן.
רוגבי בעולם
עוד מתקיימות ברוגבי שביעיות אליפויות יבשתיות וכן טורניר שנתי במתכונת ליגה מחזורית בשם "סבב השביעיות העולמי" המורכב ממספר טורנירים נפרדים המתקיימים ברחבי העולם מדי שנה, לרוב 10 סבבים ב־12 ערים בעולם (מתחלף משנה לשנה), ואז משוקללים הציונים מכל הטורנירים יחד להכתרת הנבחרת הלאומית הזוכה באותה עונה בסבב הליגה.
טאפ אייר פורטוגל
תולדות החברה
בנובמבר 2018 הייתה החברה ללקוח ההשקה של האיירבוס A330-900NEO
צי המטוסים
צי המטוסים של החברה, נכון לנובמבר 2020:
קישורים חיצוניים
מדיה וקבצים בנושא טאפ פורטוגל באתר Airliners.net
קבוצת כנרת
ייסוד ושנים ראשונות
הקבוצה גדלה, נולדו ילדים, והמקום היה צר מלהכיל את הקבוצה. בשנת 1929 עברו חברי הקבוצה להתיישבות של קבע על גבעה כשני קילומטר דרומית לחצר כנרת וכקילומטר מערבית לבית המוטור, ובנקודה זו נמצאת קבוצת כנרת עד היום.
קבוצת כנרת היו שותפים במפעל המים מכון חמשת הקיבוצים, שהוקם בשנים 1942-1943, וכלל מכון שאיבה על גדות הירמוך שהעלה את המים אל ראש אמת מים, ממנה זרמו המים במערכת תעלות פתוחות להשקיית השדות.
AllMovie
היסטוריה
הגישה אל נתוני AllMovie הייתה באמצעות אתר האינטרנט AllMovie.com.